П Р О Т О К О Л   № 11
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 31.05.2022 г. 

Днес, 31.05.2022 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от главния прокурор за трансформиране на щатна бройка за съдебен служител в Окръжна прокуратура – Варна./вх.№ ВСС-7948/20.05.2022 г./.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „домакин“ в 1 /една/ щ.бр. за длъжност „главен специалист по стопанисване и управление на съдебно имущество, той и домакин“ в Окръжна прокуратура – Варна.
МОТИВИ: С оглед големия обем на задълженията, свързани с осигуряване на финансово-стопанската дейност, стопанисване на сградния фонд и автомобилния парк на прокуратурите в целия окръжен район и ТО в Девня и Провадия, след оптимизиране структурата на РП, и дейностите по здравословни и безопасни условия на труд и противопожарна безопасност, са налице основания тези функции да се изпълняват от служител на длъжност „главен специалист по стопанисване и управление на съдебно имущество, той и домакин“.

Разликата в размера на възнаграждението за предложената трансформация в ОП-Варна ще бъде финансово обезпечено за сметка на бюджета на ПРБ за 2022 г.

ВНАСЯ предложението в заседание на Прокурорската колегия на Висшия съдебен съвет, насрочено на 08.06.2022 г., за разглеждане и произнасяне. 

2. ОТНОСНО: Допълнение към предложение от административния ръководител на Районна прокуратура – Кюстендил за разкриване на 1 щ.бр. за длъжност „прокурорски помощник“. /вх.№ ВСС-8090/27.05.2022 г./.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Кюстендил.
МОТИВИ: Ниско съотношение съдебни служители / магистрати, натовареност близка до средната за страната, в щата няма утвърдена длъжност за прокурорски помощник. Увеличeнието отговаря на критериите за разпределяне на прокурорски помощници в ПРБ.

ВНАСЯ предложението в заседание на Прокурорската колегия на Висшия съдебен съвет, насрочено на 08.06.2022 г., за разглеждане и произнасяне. 

3. ОТНОСНО: Решение на Пленума на ВСС по протокол № 18/12.05.2022 г. относно приложението на ЗИД на ЗСВ, ДВ/26.04.2022 г. и писмо от административните ръководители на Специализиран наказателен съд и Апелативен специализиран наказателен съд.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Да се изпрати писмо до главния прокурор, ведно с Решение на Пленума на ВСС по протокол № 18/12.05.2022 г. и писмо от административните ръководители на Специализиран наказателен съд и Апелативен специализиран наказателен съд, за становище във връзка с преназначаването на съдебните служители от специализираните прокуратури.

4. ОТНОСНО: Писмо вх. № ВСС-8169/30.05.2022 г. от главния секретар на АГП във връзка с предложение от административния ръководител на Районна прокуратура – Благоевград за разкриване на 2 /две/ щ.бр. за длъжност „прокурорски помощник“. 

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Благоевград.
МОТИВИ: Ниско съотношение съдебни служители / магистрати, натовареност близка до средната за страната, числеността на прокурорите надвишава 40 щ.бр., в щата няма разкрити прокурорски помощник. Увеличeнието с 1 щ.бр. напълно отговаря на критериите за разпределяне на прокурорски помощници в ПРБ.

ВНАСЯ предложението в заседание на Прокурорската колегия на Висшия съдебен съвет, насрочено на 08.06.2022 г., за разглеждане и произнасяне. 

5. ОТНОСНО: Предложение вх. № ВСС-8188/30.05.2022 г. от административния ръководител на Районна прокуратура – Враца за разкриване на 1 /една/ щ.бр. за длъжност „прокурорски помощник“. 

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Враца.
МОТИВИ: Ниско съотношение съдебни служители / магистрати, натовареност близка до средната за страната, броя магистрати, в щата няма утвърдена длъжност прокурорски помощник. Увеличeнието с 1 щ.бр. напълно отговаря на критериите за разпределяне на прокурорски помощници в ПРБ.
5.2. ИЗПРАЩА на главния прокурор за съгласуване, на основание чл. 30, ал. 5, т. 8 от Закона за съдебната власт, решението на комисия „Съдебна администрация" към Прокурорската колегия на ВСС.
5.3. След получаване на становището, ВНАСЯ предложението в заседание на Прокурорската колегия на Висшия съдебен съвет, насрочено на 08.06.2022 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /П/
			ГЕРГАНА МУТАФОВА